**Избор Милоша Обреновића за вођу Другог српског устанка**

**У следећем одломку описан је избор Милоша Обреновића за вођу Другог српског устанка. Други српски устанак Вук је приказао у монографији ''Милош Обреновић''.**

**Вук је желео да напише целовиту историју српског народа, али није стигао да је заврши. Зато је грађу уступио немачкм историчару Леополду Ранкеу, који је на основу ње и у сарадњи са Вуком написао историјско дело ''Српска револуција'' (1829), преко кога се Западна Европа упознала са историјом српског народа.**

Милош на Цвети ујутро дође у Таково, и онај дан онђе код цркве учини скупштину, и стане се већ јавно договарати са народом и са кметовима шта ће се сад чинити. И сав сабор нађе да друкчије бити не може, него да се бију с Турцима док сви неизгину; још што је најчудније, и сви старци и кметови, који су свагда били противни буни, и они сад пристану и повичу да нема друга спасенија, него да се бију с Турцима и да се бране док се узможе.

И сви сложно стану молити Милоша да им он буде старешина и да ји не изда. Милош им на то одговори да ће им он бити старешина ако ће они њега слушати и између себе се као браћа пазити, опростивши један другоме ако је који коме шта нажао учинио. И на то пристану сви.

Милош послије те скупштине отиде са својим старим, и сад новоприставшим момцима у Црнућу, и онђе после дугога премишљања и вијећања отиде у вајат, те се обуче у своје војводске аљине и припаше оружје сребрно, па онако накићен изиђе међу момке носећи у руци свој војводски барјак, који је досад лежао негђе сакривен, па пружи барјак Сими Паштрмцу говорећи: ’Ево мене, а ето вам рата с Турцима’…

Милош уђе у собу, па сједне с писаром, те распише књиге на све стране, да устају на оружје и мало и велико и да бију Турке гђе год зелену стризу виде.



1. Којом реченицом Милош објављује да је

прихватио улогу вође у устанку?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Који захтев Милош поставља народу пре него

што прихвати да их предводи у Другом

 српском устанку? \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_